રેઇન ડાન્સને મન ભરીને માણ્યા પછી વહેલી સવારથી લઇને બપોર સુધી ચાલેલા આ કાર્યક્રમની રંગબેરંગી ક્ષણોને વિરામ આપવામાં આવ્યો હતો. બાળકો સ્નાન કરીને પોતાના ભીના કપડા સૂકવવા માટે તડકામાં શિસ્તબદ્ધ ઊભા રહી ગયા હતા. પાર્થ સરના ઘરના ફળિયાનો એક પણ ખૂણો કલરની છાંટ વગરનો બાકી ન રહે એ રીતે મુક્તમને હોળી રમ્યા બાદ સૌ ફળિયાને પહેલા જેવું સ્વચ્છ બનાવવા માટે એક હાથમાં પાણીની બાલદી તથા બીજા હાથમાં સાવરણો લઇ હોંશભેર સાફ - સફાઇમાં લાગી ગયા હતા.